
RAPORT

asupra proiectului de Lege pentru ratificarea Acordului între Guvernul României şi Guvernul Republicii Armenia privind colaborarea în combaterea criminalităţii, în special a formelor ei organizate, semnat la Erevan la 31 octombrie 2001

1.În conformitate cu prevederile art. 89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Armenia privind colaborarea în combaterea criminalităţii, în special a formelor ei organizate, semnat la Erevan la 31 octombrie 2001, trimis cu adresa nr. 130 din 18 martie 2002 şi înregistrat sub nr. 32/174 din 19 martie 2002.

Comisia pentru politică externă  şi Comisia juridică, de disciplină şi imunităţi au fost sesizate spre dezbatere şi avizare. Acestea,  cu nr. 130/21.03.2002 şi, respectiv, nr. 31/269  din 26.03.2002, au  avizat favorabil proiectul de lege în forma prezentată de iniţiator.

Consiliul Legislativ, cu nr. 312/07.03.2002  a avizat favorabil,  fără observaţii sau propuneri, prezentul proiect de lege. 

Acordul supus ratificării a fost încheiat între cele două state deoarece a apărut necesitatea extinderii cooperării bilaterale în domeniile criminalităţii organizate cu caracter internaţional,  în combaterea terorismului, infracţiunilor economice, contrabandei, spălării banilor, traficului de stupefiante, trecerii ilegale a frontierei, migraţiei ilegale etc. Acordul prevede şi modalitatea în care se va realiza cooperarea în domeniile vizate, autorităţile fiecărui stat care au competenţe în aplicarea prevederilor sale, diverse proceduri privind schimbul de date şi informaţii între părţi. Membrii comisiei au constatat că  Acordul este necesar, mai ales în condiţiile diversificării formelor criminalităţii internaţionale şi a rolului pe care îl are România în contextul zonal şi al integrării europene, motiv pentru care vor aproba  ratificarea  acestuia.

2. Proiectul  face parte din categoria legilor ordinare, potrivit art. 72 alin. (3) lit. r) şi art.74 alin. (2) din Constituţie.

3. La dezbaterea proiectului a participat în calitate de invitat, conform prevederilor art. 51 şi 52 din Regulamentul Camerei Deputaţilor, domnul colonel Mihai Tătuţ, locţiitor al şefului Direcţiei Juridice din Ministerul de Interne.

4. La lucrările comisiei au fost prezenţi 20 deputaţi din totalul de 26 de membri ai comisiei.

 Raportul comisiei a fost adoptat cu toate cele 20 de   voturi ale deputaţilor  prezenţi.

În urma dezbaterii, în şedinţa  din  2 aprilie 2002, comisia propune adoptarea fără modificări a proiectului de lege.

